इंडिगो की फ्लाइट कोलकाता से दिल्ली पहुंची थी, DGCA ने दिए जांच के आदेश
दिल्ली एयरपोर्ट पर लैंडिंग के दौरान इंडिगो के एक प्लेन का पिछला हिस्सा जमीन से टकरा गया। गनीमत ये रही कि हादसे में ज्यादा नुकसान नहीं हुआ। घटना रविवार को हुई। DGCA ने एक बयान जारी कर इसकी जानकारी दी है। Indigo flight reached Delhi from Kolkata, DGCA orders inquiry
दिल्ली एयरपोर्ट पर लैंडिंग के दौरान इंडिगो के एक प्लेन का पिछला हिस्सा जमीन से टकरा गया। गनीमत ये रही कि हादसे में ज्यादा नुकसान नहीं हुआ। घटना रविवार को हुई। DGCA ने एक बयान जारी कर इसकी जानकारी दी है। DGCA ने कहा है कि हादसे के बाद विमान की उड़ान पर रोक लगा दी गई है और घटना की जांच की जा रही है।
बताया गया है कि घटना रविवार को उस समय हुई जब विमान कोलकाता से दिल्ली के एयरपोर्ट पर लैंड कर रहा था।
DGCA के अनुसार घटना 11 जून की है। इंडिगो का विमान A321-252NX (Neo) एयरक्राफ्ट फ्लाइट संख्या- 6E-6183 की उड़ान पर कोलकाता से दिल्ली आ रहा था। दिल्ली में लैंडिंग के दौरान विमान का पिछला हिस्सा जमीन से टकरा गया। घटना दिल्ली एयरपोर्ट के रनवे 27 पर हुई।
विमान को मामूली नुकसान
लैंडिंग के दौरान पायलट ने महसूस किया कि कुछ गड़बड़ी हुई है। जब जांच की गई तो पता लगा कि प्लेन का पिछला निचला हिस्सा रनवे की सतह को छू गया और इसे मामूली नुकसान हुआ है।
DGCA ने मामले को गंभीरता से लेते हुए जांच पूरी होने तक ऑपरेशनल क्रू को ऑफ-रोस्टर कर दिया गया है। इस मामले की इंडिगो ने भी पुष्टि की है, लेकिन उसने ये नहीं बताया है कि इस फ्लाइट में कितने यात्री सवार थे।
शनिवार को पाकिस्तानी एयरस्पेस में चला गया था प्लेन 
शनिवार को एक अन्य मामले में इंडिगो की फ्लाइट खराब मौसम के कारण रास्ता भटककर पाकिस्तान के एयरस्पेस में दाखिल हो गई थी। मीडिया रिपोर्ट्स के अनुसार, अमृतसर से अहमदाबाद जा रही इंडिगो एयरलाइन की एक फ्लाइट पाकिस्तान के गुंजरावाला तक पहुंच गई थी।
हालांकि रास्ता भटकने के बावजूद फ्लाइट सुरक्षित अहमदाबाद में उतर गई। विमान के पाकिस्तानी एयरस्पेस में जाने के चलते अमृतसर एटीसी लगातार पाकिस्तानी एजेंसियों के संपर्क में रही और विमान की सुरक्षित वापसी कराई।
विमान से जुड़ी ये खबर भी पढ़ें: 
महिला को कॉकपिट में बुलाने वाले दो पायलट्स को हटाया: एअर इंडिया ने लिया एक्शन, पिछले हफ्ते दिल्ली- लेह फ्लाइट में घटना हुई थी
एअर इंडिया ने महिला को कॉकपिट में इनवाइट करने के आरोप में दो पायलट्स को ड्यूटी से हटा दिया है। घटना पिछले हफ्ते दिल्ली- लेह फ्लाइट AI-445 में हुई। एअर इंडिया मैनेजमेंट को प्लेन के कॉकपिट में अनधिकृत महिला यात्री के आने के बारे में केबिन क्रू से शिकायत मिली थी। पढ़ें पूरी खबर...